ร้านเปิดขายที่ตลาดน้ำอัมพวาค่ะ ตรงจุดที่มีขายตุ๊กคาและเสื้อผ้าเยอะๆ หน้าร้านมี Spiderman ห้อยหัว โดดเด่นมากๆ 

เจ้าของร้านค่อนข้างน่ารักค่ะ ให้ชิมก่อนซื้อ โดยใส่เป็นถ้วยเล็กๆ  แค่เดินผ่านกลิ่นก็หอมเตะจมูกมากๆแล้ว 

สำหรับรสชาตินั้น ต้องบอกว่ากรอบแน่นมาก ไม่เคยทานเนื้อแน่นเท่านี้มาก่อนค่ะ หลังกรอบจะหนึบๆมันนิดๆ เป็นรสหวานเค็มเผ็ดที่พอดีมากจริงๆ ซื้อกลับไปทานกับไข่เค็มแดงๆลูกใหญ่และข้าวสวยร้อนๆ นี่มันความสุขชัดๆ เหมาะกะคนชอบอาหารไทยรสตัดจ้านนะคะ

กระปุกละ100บาทค่ะ เก็บได้นานหลายสัปดาห์ ยิ่งแช่เย็นยิ่งกรอบค่ะ  ขนาดใหญ่ น่าจะทานได้ซักประมาณ10ท่าน สบายๆ  

อร่อย คอนเฟิร์มค่ะ :)